GiliGold/VAD_KnessetCorpus huggingface dataset:
דוד ביטן: אני רוצה להגיד לך, רביב, קודם כל אני מכיר את העמדה שהם רוצים לחזור אחורה, אמרו לי את זה, אבל אני אגיד לך את האמת, בדיון לא קיבלתי הסבר למה צריך לחזור אחורה.
דוד ביטן: הבעיה שאתה מעלה היא בעיה רצינית, אבל היא לא קשורה לחוק הדרכונים, היא קשורה לדברים אחרים שאותם צריך לבדוק ולחקור, אין ויכוח בינינו.
דוד ביטן: קודם כל הנושא של סל הקליטה קיבל מענה, גם על ידי הבדיקות שהם עכשיו עושים ויכולים לעצור את הדברים האלה בלי שום בעיה, דבר שלא היה לפני התחקיר שלך, דרך אגב, הם לא עשו את הבדיקות האלה.
עודד פורר: עשו אותם ממאי.
דוד ביטן: לא, הם אמרו רק בגלל התחקיר.
אלכס קושניר: מה פתאום?
עודד פורר: ממאי.
דוד ביטן: היא אמרה את זה היום, מה?
דוד ביטן: באמת, אל תגזימו.
עודד פורר: התחקיר היה עכשיו, זה ממאי, היא אומרת לך.
דוד ביטן: אבל אם יבוא משרד הפנים וירצה לחזור אז יהיו דיונים על זה בכנסת.
דוד ביטן: אני, ממה שאני התרשמתי בנושא של הדרכונים, הבעיה היא פחות בעייתית, הנושאים האחרים יותר בעייתיים ובזה צריך לטפל.
שלומית אבינח: אלי לוי רוצה לעלות מרשות האוכלוסין.
דוד ביטן: הוא רוצה לחזור?
דוד ביטן: אבל הוא דיבר.
אלעזר שטרן: הוא ביקש.
דוד ביטן: תודה רבה, תודה.
אלי לוי: רציתי להוסיף עוד כמה דברים.
אלי לוי: מה שאמרתי קודם זו התייחסות למה שנאמר, אבל במסגרת שינוי החוק ב-2017 בדיונים נקבע שאנחנו נעקוב אחרי התופעה של קבלת דרכונים ונבחן את זה אחרי מספר שנים.
אלי לוי: ובאמת כבר שנה וחצי אנחנו מקיימים דיונים בנושא הזה וראינו את התופעה שבאמת אנשים עולים רק כדי לקבל דרכונים ישראליים.
אלי לוי: לנוכח זאת הגשנו לשר הפנים המלצה להשיב את המצב לקדמותו והשר הנחה אותנו לפעול לשינוי החוק כפי שהיה לפני 2017, כלומר שעולה חדש לא יוכל לקבל דרכון.
דוד ביטן: זהו, הישיבה הסתיימה.
דוד ביטן: אני פותח את הישיבה, המשך מעקב על הפסקת תקצוב וסגירת תוכניות ההכשרה בבית ספר למקצועות קליטה במרכז 'מאיה' למעבר בין תרבותי במכללת סמינר הקיבוצים.
דוד ביטן: זה דיון רביעי ואני מקווה שגם אחרון.
דוד ביטן: בדיונים הקודמים צוין כי המרכז לתמיכה בהורים עולים פועל 19 שנים בסמינר הקיבוצים.
דוד ביטן: בשנת הלימודים הנוכחית הוחלט בסמינר הקיבוצים באופן חד צדדי על הפסקת פעילות בשל היעדר תקציב ותמיכה במרכז.
דוד ביטן: במסגרת דיוני הוועדה בראשותי, בשיתוף עם שר החינוך, דאגנו לתוספת תקציב בסך 200,000 שקלים במסגרת התקציב התוספתי שחולק על ידי משרד החינוך למרכזים מסוג זה.
דוד ביטן: אני מודה למשרד החינוך שנענה לבקשתי וקיים את סיכום הדיון האחרון שהתקיים בנושא שבו התבקשו להוציא קול קורא להגשת בקשות תמיכה מוקדם ככל האפשר ולכנס את הוועדה בתחילת שנת הלימודים כך שתהיה ודאות כלכלית במרכזים האלה לגבי סכום התמיכה בהם ממשרד החינוך בשנת הלימודים הנוכחית.
דוד ביטן: שוב מודה אני על הפעילות של משרד החינוך בתחום.
דוד ביטן: בדיון שהתקיים במשרד בוועדה מרכז 'מאיה' קיבלו השנה 82,943, בשנה קודמת קיבלו סך של 55,000.
דוד ביטן: פעולתנו לתוספת תמיכה ממשרד הקליטה והסוכנות היהודית בסך 40,000 שקל על מנת להבטיח את המשך פעילות מרכז 'מאיה' גם השנה בסמינר הקיבוצים.
דוד ביטן: היות ושנת הלימודים התחילה כבר, ב-29 באוקטובר התחילה ללמוד קבוצה של 19 הורים דוברי רוסית ששילמו 6,500 שקל ועוד 250 דמי הרשמה.
דוד ביטן: כמו כן אמורה להיפתח קבוצה נוספת עם 23 סטודנטים, ששילמו 7,100 שקל ועוד 250 דמי רישום.
דוד ביטן: מנהל המרכז, ד"ר מיכאל קיפניס נמצא בחל"ת החל מה-1 באוקטובר 2020.
דוד ביטן: מטרת הדיון הנוכחי לוודא שמרכז 'מאיה' ימשיך את הפעילות בסמינר בשנה הזאת.
דוד ביטן: בשנה הבאה ימצאו פתרון אחר, אני מקווה, כפי שפעלו במשך כל שנות הפעילות שלהם.
אלכס קושניר: ראשית, אני מתנצל על האיחור, עם ישראל, כנראה ברגע שיורד הגשם אז הדברים מתחילים להשתבש.
אלכס קושניר: לעניין עצמו, אני חושב שנעשה פה משהו שלא נעשה הרבה מאוד זמן, גם נמצא תקציב יש מאין וגם הצלחת באמת לרתום את משרד החינוך למהלך כדי שיוציא את הקול הקורא כמה שיותר מוקדם ובסך הכול אין היום שום דבר שאמור למנוע ממרכז 'מאיה' להמשיך ולהתקיים במסגרת סמינר הקיבוצים השנה ואני גם מאוד מקווה שזו התשובה שאנחנו נשמע.
דוד ביטן: גם יש שני קורסים שנפתחו.
אלכס קושניר: כן, יש סטודנטים שרשומים, יש אנשים ששילמו כסף ואני מאוד מקווה שמרכז 'מאיה' - - -
דוד ביטן: למי הם שילמו את הכסף, למרכז 'מאיה' או לסמינר?
שלומית אבינח: תשאלו.
אלכס קושניר: לא, אין דבר כזה לשלם למרכז 'מאיה', משלמים לסמינר הקיבוצים.
אלכס קושניר: ככה אני מבין.
דוד ביטן: אז מה הם רוצים בסמינר?
אלכס קושניר: בוא נשמע.
שלומית אבינח: טלי איסוביץ, בבקשה.
טלי איסוביץ: אני אגיד קודם כל שאני מודה מאוד על הפעילות שלך ושל אלכס קושניר להקדמת הקול קורא ובאמת הכנסת תקצוב, אנחנו רואים את התקצוב של משרד החינוך שעומד על סך 84,000 שקלים וזה נהדר.
טלי איסוביץ: אני רוצה להזכיר שאנחנו ביקשנו 150,000 שקלים למרכז עצמו ואנחנו אמרנו שאנחנו נסתדר גם בפחות, גם עם 120,000 שקלים, כשהסוכנות היהודית תכניס את ה-40,000 שקלים.
טלי איסוביץ: אני מבינה שכרגע הסוכנות היהודית לא יכולה להכניס את התשלום אלא אם היא תזמין איזה שהיא פעילות.
טלי איסוביץ: הפעילות שהוזמנה היא בסך 30,000 שקלים ואני מבינה שהתקצוב מהסוכנות הוא רק 35,000 שקלים.
טלי איסוביץ: אז אני כן רוצה להגיד שאני מאוד אשמח להסדרת העניין הזה.
טלי איסוביץ: התקצוב של ההסתדרות לא היה אמור לתחזק פעילות, אלא לתחזק את פעילות המרכז.
טלי איסוביץ: אני רגע רוצה להסביר משהו לגבי התוכניות.
טלי איסוביץ: התוכניות הן תוכניות ללימודי תעודה והן תמשכנה להתקיים עם או בלי מרכז 'מאיה', הן תוכניות ללימודי תעודה כמו שיש אצלנו הרבה מאוד תוכניות ללימודי תעודה אחרות, הן מיועדות לאוכלוסייה הרוסית, אבל הן תמשכנה להתקיים.
טלי איסוביץ: אנחנו מאוד רוצים להמשיך לקיים את מרכז 'מאיה' ואני כן אודה להסדרת העניין מול הסוכנות.
דוד ביטן: תראי, קודם כל אני רואה שינוי בגישה, זה כבר טוב.
דוד ביטן: אני רוצה להסביר לכם, הם נכנסו לחל"ת אז יש פה חיסכון תקציבי שלא היה קודם והסוכנות היהודית, תיכף היא תתייחס לעניין הזה, היא רוצה לתת את התקציב, זה לא משנה, 30,000 או 40,000, זה יכול להיות 40,000, זו לא הבעיה, אבל כמובן שהם רוצים איזה שהוא תפקוד של מרכז 'מאיה' בעניין הזה.
דוד ביטן: אני מזכיר לך שלגבי הקורסים כל אלה נרשמו בזכות מרכז 'מאיה', זה לא נראה לי סביר שהסמינר ימשיך לטפל בזה ומרכז 'מאיה' לא יתפקד.
דוד ביטן: זה קצת לא נראה לי סביר.
טלי איסוביץ: נכון, אתה צודק, הקורסים הם במסגרת מרכז 'מאיה', זה מאוד מאוד נכון, נעשתה פה פעילות בשנה שעברה באמת למלא את הקורסים האלה, אני מסכימה איתך.
דוד ביטן: אז אנחנו מדברים רק על השנה, בשנה הבאה כשמרכז 'מאיה' ימצא משהו אחר לא נתעסק בזה יותר.
דוד ביטן: בבקשה, הסוכנות היהודית.
שי פלבר: טוב, אז טרום משבר הקורונה אנחנו תכננו לבצע הכשרה לצוותים שלנו עם מרכז 'מאיה', רכישת שירותים, משבר הקורונה דחה את העניין, לצערנו הרב.
שי פלבר: לפני כחודש, להערכתי, פנינו שוב פעם למרכז 'מאיה' כדי שיבצע את ההכשרה לצוותים, קיבלנו תשובה שהם בחל"ת והם יוכלו להתפנות לזה רק כשהם ישובו מחל"ת.
שי פלבר: אנחנו ערוכים לעניין.
שי פלבר: אנחנו כסוכנות לא יודעים לעשות תמיכה לגופים כאלה ואחרים, אנחנו ודאי יודעים לרכוש שירותים ומכיוון שבכל מקרה השירות הזה נדרש עבורנו, וגם צריך להגיד שכבר לפני שנה וחצי עשינו איתם הכשרה, אנחנו מחכים רק לתשובתם ואנחנו ערוכים לכך.
דוד ביטן: על איזה תקציב אתם מדברים?
שי פלבר: כ-35,000 שקלים.
שי פלבר: יש לנו גם את ורד אחירון אצלנו על הקו, אנחנו עובדים איתם בצורה מקצועית, פשוט פנינו ואנחנו מחכים שהם יחזרו אלינו.
טלי איסוביץ: אני אשמח להגיב.
טלי איסוביץ: קודם כל אנחנו כבר הוצאנו הצעה לסוכנות היהודית, מיכאל כבר הוציא הצעה במאי, ההצעה עומדת על סך 30,000 שקלים.
טלי איסוביץ: זה אומר שאם נכנסים 35,000 שקלים לטובת המרכז ויוצאים 30,000 שקלים אז זה באמת לא מכסה את עלויות המרכז והכוונה הייתה תמיכה במרכז.
טלי איסוביץ: אני חושבת שיכול להיות שאפשר יהיה לדבר על פעילות בגובה פחות מ-30,000 שקלים ואז היתרה באמת תישאר למימון המרכז.
טלי איסוביץ: זו ההצעה שבעצם הצענו להם בעבר.
שי פלבר: אז אני אומר עוד פעם, אנחנו כסוכנות יהודית לא יודעים לעשות תמיכות בפעילות מהסוג הזה, אנחנו לא ערוכים לכך וזה לא התהליך.
שי פלבר: אנחנו בוודאי נשמח לרכוש שירותים שמממנים הוצאה שעבורה אנחנו מקבלים, על סמך ניסיון העבר השירות הזה הוא טוב.
שי פלבר: אני חושב שזו הדרך הנכונה מבחינתנו להתקדם, אנחנו ערוכים.
שי פלבר: אמרתי, קיבלנו תוכנית במאי, לפני כחודש פנינו, קיבלנו תשובה שכל עוד הם בחל"ת אין עם מי לשוחח, אז אני מחזיר את הכדור אליכם, טלי, במובן הזה שאנחנו נשמח להתקדם בביצוע הפעילות.
אלכס קושניר: טלי, יש לי שאלה אלייך.
אלכס קושניר: בשנה שעברה בשנת הלימודים הקודמת מרכז 'מאיה' תוקצב בפחות כסף.
טלי איסוביץ: נכון.
אלכס קושניר: ועדיין הצלחתם לתפקד.
טלי איסוביץ: לא, והגירעון הושלם על ידי המכללה.
טלי איסוביץ: לא הצלחנו לתפקד, לכן סגרנו, כי היה גירעון שהושלם על ידי המכללה.
דוד ביטן: כמה ההוצאה?
דוד ביטן: ההוצאה היא לא 150, את יודעת את זה.
טלי איסוביץ: אז אני אומרת שב-120 זה יהיה ממש ממש בסדר, אנחנו נוכל להתקיים עם 120 לשנה הזאת.
טלי איסוביץ: לכן כשקיבלנו את התקצוב ממשרד החינוך מאוד שמחתי לראות שהתקצוב הוא 80,000 שקלים ואני עשיתי חישוב שבאמת יש לנו את ה-40,000 שקלים הנוספים, אבל אני מבינה שה-40,000 שקלים הם בעצם 40,000 שקלים רק לפעילות.
דוד ביטן: מה קורה עם החיסכון התקציבי שהיה בעקבות הקורונה?
טלי איסוביץ: אין חיסכון תקציבי כי מיכאל יצא לחל"ת עכשיו, אבל הוא קיבל משכורת עד סוף אוגוסט, זה לא שיש פה חיסכון תקציבי.
טלי איסוביץ: הכוונה היא להחזיר את מיכאל כמה שיותר מהר לעבודה, אנחנו לא הולכים עכשיו למרוח את זה עוד חצי שנה שיש פה חיסכון של עשרות אלפי שקלים.
טלי איסוביץ: נהפוך הוא.
דוד ביטן: אני מציע שתסתפקו השנה ב-100,000 שקל ואנחנו ננסה לטפל בזה שיהיה לכם את ה-100,000 שקל.
טלי איסוביץ: כן.
דוד ביטן: בסדר, אז אנחנו נעשה מאמץ, זה עוד 16,000 שקל, זה לא – בסדר, תודה לך.
שלומית אבינח: רגע, אנחנו חייבים לדעת, הוא בחל"ת.
אלכס קושניר: לא, שיחזור מחל"ת ברגע שיהיה כסף.
דוד ביטן: נדאג להם ל-100,000 שקל, אנחנו נפתור את זה תוך כמה ימים.
דוד ביטן: אני מבקש הפסקה בישיבה.
דוד ביטן: שי, בוא נשב רגע לבד.
דוד ביטן: טוב, ניהלנו גם שיחות פנימיות וגם שיחות עם הסמינר, אנחנו נמשיך לטפל בזה בהתאם למה שדיברנו, אני מקווה שהנושא הזה ייפתר במהרה.
דוד ביטן: תודה רבה, אני נועל את הישיבה.
דוד ביטן: אני פותח את הישיבה, הנושא היום המשך מעקב על המשך העסקתן של אוכלוסיות ייעודיות בחברת נמל אשדוד.
דוד ביטן: זה לא כל כך המשך העסקה, זה הכנסת המועסקים היום לתוך ההסכם המתגבש.
דוד ביטן: כנראה שמבחינת לוחות זמנים זה היה קצר מדי, כי אני פניתי למשרד האוצר, משרד התחבורה מתחמק כרגע, קצת מתחמקת הלשכה, השרה יודעת בדיוק על מה אני מחפש אותה.
דוד ביטן: אני אמרתי, אני אכנס פה למלחמה עם משרד התחבורה ועם משרד האוצר, מי שלא יהיה בסדר אנחנו נילחם בו.
דוד ביטן: יש מה שנקרא פריפריה.
דוד ביטן: פריפריה זה לא רק יישובי פריפריה, פריפריה זה גם אנשים כמו עולי אתיופיה שעובדים בנמל אשדוד, זה נקרא פריפריה חברתית, מי שלא יודע.
דוד ביטן: השרה לא יכולה לדבר על פריפריה ולא לעשות מה שצריך כדי שהפריפריה תקבל את מה שמגיע לה.
דוד ביטן: לכן אני מצפה ממשרד התחבורה להפסיק להתחמק, מה שנקרא.
דוד ביטן: למשרד האוצר פניתי ואני מחכה לתשובה.
דוד ביטן: גדי, אתה ישבת עם המנכ"ל של הנמל?
גד בוטבול: קודם כל בוקר טוב ושוב תודה רבה.
גד בוטבול: הייתה לי שיחה עם המנכ"ל, גם הייתי צריך איזה סוג של הבהרה לגבי הדיון הקודם לגבי מה שביקשת.
גד בוטבול: ממה שדיברתי עם המנכ"ל הם לא יודעים כרגע לתת תשובה חד משמעית לגבי כל העניין הזה של מה שהתבקשנו לעשות כי, אתה יודע, בסוף יש פרישה, פרישה מרצון, אני לא יכול לנקוב במספר הפורשים, למרות שלדעתי יהיו מספיק פורשים בחברת נמל אשדוד מעבר למספר של אותו קורס וכרגע הכול נשאר באוויר.
גד בוטבול: ושוב פעם, אני ממש כולי ציפייה שבסוף כל זה ייפתר במסגרת ההסכם וכל הקורס הזה ייקלט בתוך ההסכם.
דוד ביטן: טוב, אתם גם צריכים לעשות מה שאתם צריכים בעניין הזה, אתה מבין את זה.
דוד ביטן: ביקש לדבר נציג של הסתדרות העובדים הלאומית, יגאל בוזגלו.
דוד ביטן: לא משנה, תעלה לי את האוצר רגע.
דוד ביטן: יש נציג בזום מטעם משרד התחבורה?
שלומית אבינח: כן, יש.
דוד ביטן: צביקה שפירא?
שלומית אבינח: זה משרד התחבורה.
צביקה שפירא: בוקר טוב, מדבר צביקה שפירא, אני מרשות הספנות והנמלים, משרד התחבורה.
דוד ביטן: אני מקווה שאתה יודע במה מדובר, נכון?
דוד ביטן: אני לא צריך לעדכן אותך.
צביקה שפירא: אני יודע.
דוד ביטן: אז מה העמדה של משרד התחבורה בעניין הזה?
דוד ביטן: אני דיברתי עם השרה, אמרתי לה שאני רוצה התחייבות שלכם לא לחתום על ההסכם כל עוד לא נפתרת הבעיה באוצר עם ה-26 חבר'ה עולי אתיופיה, אני לא קיבלתי ממנה תשובה, אולי אני אקבל ממך.
צביקה שפירא: אין לי מה לחדש מעבר לעמדת השרה.
צביקה שפירא: אני אנסה לברר ואם יהיה לי משהו חדש אני אעדכן.
דוד ביטן: אבל מה העמדה שלכם כאנשי מקצוע?
דוד ביטן: עזוב רגע את השרה.
דוד ביטן: הרי המדובר פה ממש בתקופה מאוד קצרה שהם מבחינת לוח הזמנים שהם עובדים בנמל, סך הכול תהיה התחייבות של הוועד שזה לא יפגע בהסכם הכולל של פרישה מרצון אם ה-26 אלה ייכנסו לתוך ההסכם הקיבוצי שהולך להיחתם.
דוד ביטן: אז אם יש מצד אחד התחייבות לא לפגוע בהסכם עצמו, כי מה שחשוב שם זה הפרישה של העובדים על מנת שהם יוכלו להתמודד כלכלית עם הנמל החדש שיהיה צמוד אליהם, אז למה לא להכניס אותם ולקבל התחייבות מהוועד שלא תהיה פריצה של ההסכם בעקבות התוספת?
שלומית אבינח: יש בעיה, לא שומעים אתכם.
דוד ביטן: לא נראה לי שהם שומעים אותנו.
דוד ביטן: טוב, תודה רבה, יש לנו תקלה טכנית מולכם.
גד בוטבול: יש כאן נציג של ההסתדרות הכללית, הוא מבקש לדבר, הוא נמצא פה בדיון, זה מר אלון וייס.
גד בוטבול: אלון, בוקר טוב.
אלון וייס: כן, בוקר טוב לכם.
דוד ביטן: נציג ההסתדרות, רצית להגיד משהו?
אלון וייס: אני מנהל את החטיבה הימית תחת אבי אדרי יושב ראש איגוד עובדי התחבורה בהסתדרות הכללית.
אלון וייס: אני חייב לומר קודם כל לזכות גדי, לאורך כל המשא ומתן אצלנו הוא שם את הנושא הזה על השולחן והנושא הזה לא יורד מסדר היום, גם אצלנו באיגוד.
אלון וייס: ההנהלה ואנחנו יושבים ומחפשים את הדרך להתנסח בצורה הנכונה על מנת להבטיח את עתידם של העובדים האלה בנמל.
דוד ביטן: יש לכם את הכוח לדאוג שלא תהיה חתימה בלי הפתרון הזה?
אלון וייס: אנחנו מעדיפים לעבוד עם שכל ישר מאשר עם כוחנות ושרירים.
אלון וייס: אני מניח שיחד עם הנהלת הנמל ויחד עם משרד התחבורה תוך אישור גם של משרד האוצר אנחנו נמצא את הניסוח הנכון ונבטיח את עתיד העובדים האלה.
דוד ביטן: אם יהיה אישור של האוצר אז אין שום בעיה.
דוד ביטן: בסדר, אנחנו סומכים עליכם בעניין הזה שאתם תדאגו לאינטרס של ציבור שזקוק לתמיכה שלכם.
אלון וייס: חד משמעית, ויש להם נציג בוועד העובדים ובהסתדרות, גדי בוטבול, זה לא יורד מסדר היום שלו וגם לא מסדר היום שלנו.
גד בוטבול: אם אפשר לציין משהו, חבר הכנסת דוד ביטן, בנושא השרה מירי רגב.
גד בוטבול: לפחות בשיח שהיה לי מולה היא אמרה שהיא תיתן פתרון לזה.
דוד ביטן: בסדר, נקווה.
גד בוטבול: אז אני מקווה שבאמת בסוף כולם יישבו ויהיה פתרון.
דוד ביטן: אבל אני לא יכול לרוץ אחריה, היא צריכה לתת פתרון בלי שרצים אחריה כל היום.
שלומית אבינח: יגאל בוזגלו.
שלומית אבינח: עכשיו שומעים.
יגאל בוזגלו: בוקר טוב לכולם.
יגאל בוזגלו: דוד, בוקר טוב גם לך.
יגאל בוזגלו: חשוב לי להגיד שביולי 2005 חוקק החוק להעדפה מתקנת ליוצאי המגזר של אתיופיה, זאת אומרת אנחנו מחויבים במכסה של 5% של יוצאי אתיופיה.
יגאל בוזגלו: חשוב להדגיש את זה כי אנחנו בנמל כ-1,400 עובדים שמתוכם לא הגענו ל-2.5% ממה שאנחנו אמורים להגיע.
יגאל בוזגלו: זאת אומרת שמבחינה תעסוקתית לא הגענו למכסה היעודה, זאת אומרת אין בכלל טעם שצריך לגעת ולדבר על פיטורים.
יגאל בוזגלו: חוץ מזה כדי לפטר מישהו בכלל מהמגזר הציבורי אנחנו חייבים החלטת דירקטוריון, זה בכלל לא קשור להנהלה עצמה, הדירקטוריון הוא זה שמחליט האם לפטר והאם לקלוט.
יגאל בוזגלו: בנוסף תיכף תהיה עבודה בנמל בצורה מסיבית של כל מה שקשור ליבוא ויצוא של קונבנציונל הנמל, תהיה שם סופר עבודה, אין בכלל טעם לגעת בעובדים האלה.
יגאל בוזגלו: אין בכלל טעם והם מבחינתנו צריכים להישאר איתנו כמו כולם, צריך לדאוג להם בכל אפשרות שהם יישארו איתנו כקבועים, כמו עובדים קבועים לכל דבר.
דוד ביטן: אני חושב שאתה לא יורד לסוף העניין הזה עד הסוף.
דוד ביטן: מדברים על להכניס את ה-26 עובדים לתוך הסכם שנותן להם הגנה.
דוד ביטן: אפשר הרי לפי השיטה הזאת לפטר אותם ולקלוט 26 אחרים, זה לא הכוונה, לכן אין פה עניין של הייצוג ההולם.
דוד ביטן: מה שחשוב זה שה-26 האלה שכבר עובדים תקופה ארוכה ייכנסו לתוך ההסכם עצמו.
דוד ביטן: כל השאר, מבחינת אחוזים וזה, זה לא דבר שכרגע אני מטפל בו, אני מטפל ב-26 העובדים האלה.
יגאל בוזגלו: אנחנו מדברים כרגע על קרוב ל-40 עובדים, ולא 26 עובדים, שחשוב שכולם ייכנסו פנימה.
שלומית אבינח: 31.
דוד ביטן: לא, אני מטפל בעולים, אני לא מטפל באנשים האלה.
דוד ביטן: אני מאוד מצטער, כל פעם אומרים לי את זה.
דוד ביטן: משרד התחבורה, שידאג לכל ה-31.
יגאל בוזגלו: נקלטו בבית המלאכה מספר עובדים חדשים בחצי השנה האחרונה, כך שהם נכללים בכל ההסכם עצמו.
יגאל בוזגלו: חשוב לדאוג להם.
יגאל בוזגלו: נקלטו כרגע חשמלאים ומכונאים בבית המלאכה בנמל אשדוד בחצי השנה האחרונה, שגם להם צריך לדאוג שתהיה להם את ההגנה שדרושה להם להמשך העסקתם.
דוד ביטן: לא, זה הולך לפי תקופת העסקה, זה לא כל מי שהוא עולה אתיופיה ועובד עכשיו יזכה להגנה של ההסכם הקיבוצי.
דוד ביטן: אלה שהתחילו, מבחינת לוח זמנים הם עובדים מספר שנים והם נפלו רק בגלל תקופת זמן קצרה, רק אלה זכאים להגנה של ההסכם הקיבוצי, לא כל מי שהוא עולה אתיופיה.
יגאל בוזגלו: אבל עוד לא הגענו - - -
דוד ביטן: בוזגלו, רגע.
דוד ביטן: יש יותר מ-26, גדי?
גד בוטבול: ממה שאני יודע בתקופת החצי שנה, מאז שהייתה אותה פסיקה ב-12.6.2017 נקלט קורס אחד שהוא 26 אוכלוסייה יהודית של עולי אתיופיה ועוד חמישה שמתוכם שלוש שנים ושני בני מיעוטים.
דוד ביטן: בסדר, אז שייכנסו גם בני המיעוטים, אין לי בעיה עם זה.
גד בוטבול: בדיוק, על זה דיברתי כל הזמן, 31.
גד בוטבול: אם נכנסו למחלקות אחרות ומתי נכנסו, אני לא שם, אני יודע שמהיום הראשון שהם נכנסו העליתי את הקורס הזה לסדר היום ובזה אני מטפל.
גד בוטבול: העובדים האלה, אותו קורס שאני מדבר עליו, בשנה הבאה הם כבר צריכים להיות במעמד של עובדים קבועים בחברות ממשלתיות ואני מבחינתי מתחילת הדרך דיברתי על זה, שמתי את זה על השולחן, רוצה לטפל בזה.
גד בוטבול: הגענו ליעד, היעד כרגע מגיע לסיומו ואני רוצה סך הכול שהעובדים האלה ייכנסו להסכם הקיבוצי.
דוד ביטן: תעבירי לי, בבקשה, את האוצר.
דוד ביטן: פניתי למשרד האוצר ואני מקווה שתהיה תשובה.
שלומית אבינח: תומר מחובר.
דוד ביטן: שלום, תומר.
דוד ביטן: אני עדכנתי, אני פניתי ללשכת השר בדרישה שהם יטפלו בזה מולכם, בעניין של ה-26 חברים.
דוד ביטן: אני מבין שעדיין לא פנו אליכם.
תומר שרבף: מלשכת איזה שר?
דוד ביטן: האוצר.
תומר שרבף: אני לא מכיר שפנו אלינו עדיין בעניין הזה.
דוד ביטן: אז יפנו אליכם ואז נוכל להתקדם בעניין הזה כי אני רואה שאתם לא מוכנים לטפל בזה למרות הפניות שלנו.
דוד ביטן: אני לא מבין למה, אבל אתה יודע, גם באוצר צריכים להבין שיש מצבים בחיים שצריך ללכת לקראת, אין סיבה אחרת.
דוד ביטן: אז אין לנו תשובה שונה מפעם שעברה מבחינת האוצר.
דוד ביטן: אני מבקש שאנחנו נעשה ישיבת מעקב עוד שבועיים בעניין הזה.
דוד ביטן: זהו, נגמר.
דוד ביטן: אני לא יכול לרוץ בצורה כזו בזום, או שהדברים ירוצו מהר, או שאני לא אוכל לנהל את הישיבה, אני מאוד מצטער.
שלומית אבינח: מה עם משה זנה, הוא כאן?
דוד ביטן: לא צריך, נעלתי את הישיבה.
דוד ביטן: קיבלנו את מה שהוא אמר, הם ימשיכו לטפל בזה מול הוועד וההנהלה.
דוד ביטן: בוקר טוב, אני פותח את הישיבה, הנושא המשך מעקב על היערכות משרדי הממשלה להעלאת הממתינים במחנות באדיס-אבבה ובגונדר, החלטת ממשלה 429.
דוד ביטן: אני רוצה לומר שבין לבין קיבלתי עדכון מפרופ' מור-יוסף שמעיד על התקדמות מאוד גדולה בעבודה שקשורה לכך.
דוד ביטן: עד יום ראשון שקיבלתי את העדכון כבר נבדקו ל-2,600 מהממתינים שם.
דוד ביטן: נבדקו מתוך ה-7,000 2,600, מתוכם אושרו לעלייה כ-460 עולים והם ממשיכים לבדוק מי עומד בהחלטת הממשלה.
דוד ביטן: בינתיים גם שלחו צוות של מינהל האוכלוסין למחנות על מנת שימשיך את העבודה שם, זאת אומרת שהנושא בטיפול מאוד מתקדם כרגע.
דוד ביטן: יש פה גם נציג הסוכנות, הוא יעדכן אותנו.
דוד ביטן: אם זה המצב, ואני מאמין לפרופ' מור-יוסף שזה המצב, אז אני די רגוע בעניין הזה.
דוד ביטן: אנחנו נתעדכן בעוד שבועיים, משהו כזה, נדע מה קצב ההתקדמות.
דוד ביטן: לגבי הנושא הנוסף שהתבקשנו שקשור לפרסום הרשימה.
דוד ביטן: אתמול שוחח איתי אברהם נגוסה, הוא אמר שיש בעיות עם הפרסום של הרשימה הזאת.
דוד ביטן: זה לא נושא שאני יכול לדבר עליו בישיבה, איזה בעיות נגרמות כתוצאה מזה.
דוד ביטן: אם זה המצב, אם הוא צודק לגבי העניין שהוא דיבר איתי אז אני לא רואה מצב שיפרסמו את הרשימה, למרות הבקשות.
דוד ביטן: לכן אני אבקש מפרופ' מור-יוסף או המינהל ליצור קשר עם אברהם נגוסה - - -
שלומית אבינח: רשות האוכלוסין?
דוד ביטן: כן, הם ייצרו קשר עם נגוסה לקבל את המידע כדי לראות האם זה משפיע על ההחלטה ואם כן אז יצטרכו לעדכן את משרד המשפטים בעניין הזה לפני שמשרד המשפטים יקבל החלטה.
דוד ביטן: אני מבקש אם את יכולה, מנהלת הוועדה, לטפל בזה, זאת אומרת שייווצר הקשר הזה והם יקבלו את המידע הרלוונטי.
דוד ביטן: אני לא חוקר, זה לא התפקיד שלי, אבל אם המידע נכון אז יש מקום לא לפרסם את הרשימה בניגוד לבקשות שהיו פה של סגן השר ובקשות אחרות.
שלומית אבינח: מה קורה לגבי הקליטה?
דוד ביטן: לגבי מה שקשור לקליטה, שי, יש איזה התקדמות?
שי פלבר: מבחינת הקליטה בארץ, אמרתי, אנחנו כבר מוכנים עם 1,200 מיטות ואנחנו עובדים בימים האחרונים מאוד צמוד עם משרד העלייה והקליטה כדי להתארגן לטובת פתיחת מרכזי קליטה נוספים, לטובת ה-800 הנלווים.
שי פלבר: יש כל מיני רעיונות, אנחנו בקשר עם המשרד, אני מניח שייצא קול קורא וחלופות אחרות.
שי פלבר: אנחנו על זה באדיקות רבה.
שי פלבר: עוד מילה לגבי אתיופיה, אדוני היושב ראש - - -
דוד ביטן: אתם, יש לכם נציגים שם כבר?
שי פלבר: השליח שלנו כבר שם מסוכות, קב"ט יצא כבר לפני עשרה ימים, קב"ט רק לאתיופיה, שמטפל בפרויקט הזה.
שי פלבר: משרד הפנים שלחו שני אנשים ביום ראשון, יש סוגיה שצריך שם בידוד של חמישה ימים, אבל הצוות של משרד הפנים כבר התחיל לעבוד טלפונית ולארגן ומיום שישי אנחנו מתחילים לקבל קהל.
שי פלבר: אני גם אגיד שאנחנו עושים את זה לפי התו הסגול, אנחנו מקבלים קהל בשני מקומות שונים כדי שחס וחלילה אם יש הידבקות שהמצב לא ייפסק.
שי פלבר: ברגע שמשרד הפנים מאשר את האדם אנחנו מיד פועלים כדי להתחיל את התהליך של החיסונים, בדיקות רפואיות ולהביא אותם לארץ.
שי פלבר: אנחנו מאוד מאוד לוחצים שבסוף נובמבר-תחילת דצמבר כבר יעלו לפה העולים הראשונים.
דוד ביטן: לגבי הנושא שכתבת לי, טיפול במענה טלפוני.
דוד ביטן: דווח לי שעשו עיבוי של כוח האדם, כרגע סדרי העדיפויות זה קודם כל לטפל בהרכבת הרשימה.
דוד ביטן: גם אי אפשר לתת תשובה עד שלא יודעים מי עולה ומי לא עולה.
שלומית אבינח: אני כמנהלת הוועדה כל יום מקבלת פניות, אני רוצה לדעת למי אני מעבירה אותם.
דוד ביטן: יש צוות במינהל, תעבירי.
שלומית אבינח: למי?
יוסף טייב: אין.
דוד ביטן: חבר'ה, רבותיי, אני לא רואה מצב שהם יכולים כל היום לענות ולבדוק כל בקשה כיוון שקודם כל הם צריכים לקבוע מי ה-2,000 שעולים ולהתייחס אולי לבקשות.
דוד ביטן: מה שהוא אומר זה שהוא עשה עיבוי של העניין הזה ובשלב הזה הם מטפלים בבדיקת מי עולה ומי לא עולה.
מיכל וונש: אדוני היושב ראש, סליחה שאיחרתי.
מיכל וונש: אני רוצה לחדד, אבל הייתה כבר רשימה.
דוד ביטן: לא הייתה רשימה.
מיכל וונש: כל זה מסתמך על רשימות שהם כבר – לכאורה הייתה להם רשימה של 8,000 אנשים.
דוד ביטן: רבותיי, לא, לא הייתה רשימה.
דוד ביטן: אתם לא מבינים את הסוגיה.
דוד ביטן: כל זמן שיש החלטת ממשלה הם בודקים על פי החלטת הממשלה מי עומד בקריטריון.
דוד ביטן: אז מה זה הייתה רשימה?
דוד ביטן: אין רשימה כי החלטת הממשלה - - -
מיכל וונש: אבל הייתה כבר החלטת ממשלה ב-2015.
דוד ביטן: אין רשימה, כי החלטת הממשלה, או שהיא משתנה, או שהם חייבים לבדוק מולה.
דוד ביטן: את מבינה למה אני מתכוון?
דוד ביטן: לכן צריך לבדוק.
מיכל וונש: הייתה החלטת ממשלה ב-2015, הייתה כבר החלטת ממשלה ב-2015, להעלות את אותם אנשים שנמצאים שם, לפחות חלק גדול מהם.
דוד ביטן: לא, זה לא משנה.
מיכל וונש: אז אין את הרשימה?
מיכל וונש: לא הייתה אז רשימה?
דוד ביטן: תקשיבי רגע, זה לא משנה.
דוד ביטן: אתם צריכים להבין את הבעיה.
דוד ביטן: גם אם יש כבר רשימה הם צריכים לבדוק מול ההחלטה החדשה.
דוד ביטן: מה זה משנה שהיה?
דוד ביטן: אם הייתה רשימה פעם - - -
מיכל וונש: לא, אלא אם כן אנשים נפטרו חלילה, אבל כל אותם אנשים לכאורה עוד שם.
דוד ביטן: עובדה שהם בדקו 2,600 איש, מתוכם אושרו כבר לעליה כ-460 והם ממשיכים בעבודה.
דוד ביטן: אם בסוף הבדיקה יתברר שאין 2,000 אז הם ישלימו את ה-2,000 בכל מקרה.
דוד ביטן: ככה זה היה גם בעלייה הקודמת.
דוד ביטן: זה מה שהם יכולים לעשות.
פנינה אגניהו: אם יורשה לי לחדד משהו?
דוד ביטן: כן, מי את?
פנינה אגניהו: אני עובדת בסוכנות היהודית.
דוד ביטן: אני רוצה להעלות אותם לגבי הנושא של המענה הטלפוני.
פנינה אגניהו: יש רשימה שהרב ולדמן ואברהם נגוסה הגישו ב-2015 בהחלטה הקודמת.
פנינה אגניהו: אני רק אחדד משהו.
פנינה אגניהו: אתה צודק שכל פעם יש קריטריונים חדשים לפי החלטות נוספות שמתבצעות ומתוך זה בעצם בוחרים פול נוסף מתוך הרשימה, אבל זה לא שהם מארגנים רשימה חדשה.
דוד ביטן: לא, על איזה רשימה את מדברת?
דוד ביטן: על ה-7,000?
מיכל וונש: ב-2015.
דוד ביטן: ה-7,000 זה רשימה סגורה, זאת לא הבעיה, מתוך ה-7,000 צריך לבחור 2,000.
פנינה אגניהו: נכון, בזה אתה צודק.
דוד ביטן: אז הם בודקים אחד אחד, מה הבעיה?
מיכל וונש: אחד אחד?
דוד ביטן: מה זה יש רשימה?
דוד ביטן: איזה רשימה?
דוד ביטן: הם צריכים לקחת מה-7,000, הם צריכים לעשות את זה רק ככה, הם לא יכולים להגיד שיש רשימה בעבר.
דוד ביטן: הם צריכים לקחת לבדוק תמיד מחדש, יש כאלה שנפטרו, יש כאלה - - -
פנינה אגניהו: כן, אבל הם בודקים מתוך רשימה קיימת.
דוד ביטן: הם בודקים את זה, זו לא עבודה פשוטה, לוקח להם זמן.
פנינה אגניהו: מתוך ה-7,000 הם צריכים לייצר את הרשימה.
דוד ביטן: מישהו אמר אחרת?
דוד ביטן: מתוך ה-7,000 בדקו 2,600 נכון להיום, מתוך זה 460 אושרו.
דוד ביטן: אז יש רשימה, אבל הרשימה היא לא 2,000, היא 7,000 ולכן צריכים לבחור את ה-2,000.
דוד ביטן: מה אמרתי?
דוד ביטן: אמרתי משהו אחר?
פנינה אגניהו: לא, אבל הבקשות שמגיעות - - -
דוד ביטן: לכן עניתי לחברת הכנסת וונש שזה שיש רשימה זה לא אומר שלא לעבוד על זה, זה הכול.
דוד ביטן: זה כאילו יש מצג, יש רשימה, אז מה הם צריכים לעשות?
יוסף טייב: אדוני היושב ראש, הבקשות הן לראות האם הם בתוך ה-7,000.
יוסף טייב: זה הבקשות של אנשים.
דוד ביטן: זה לא נכון מה שאתם אומרים כי הם לא צריכים לראות שום דבר.
יוסף טייב: לדעת שהם בפנים.
דוד ביטן: הם צריכים לקחת ולקבוע את הרשימה של ה-2,000.
דוד ביטן: אין רשימה של 2,000, אז הם לא צריכים לראות כלום.
דוד ביטן: זה לא שקיבלו עכשיו את ה-2,000 שמות ממישהו ועכשיו הם צריכים רק לראות אם הם מתאימים.
דוד ביטן: מתוך ה-7,000 עושים בדיקה פרטנית, אחד אחד, כדי לראות מי עומד ב-2,000.
דוד ביטן: אם מתוך 2,600, אם נלך לפי הסטטיסטיקה הזאת, שמתוך 2,600 זה 400 ומשהו אז אני מאמין שגם אם יבדקו את כל ה-7,000 באותה סטטיסטיקה יגיעו ל-1,500 בערך, אז יהיה להם עוד 500 שיכולים לעלות.
פנינה אגניהו: להשלים.
דוד ביטן: לכן הבדיקה הזאת היא חשובה, כי הם גם יכולים לדרג את אלה שיכולים לעלות מעבר ל-1,500 שהם כן יכולים.
דוד ביטן: אני רק השבתי לחברת הכנסת וונש, אפשר לטעות ולחשוב שאם יש רשימה אז על מה הם עובדים, בואו קדימה נעלה את כל ה-2,000.
מיכל וונש: לא, אני לא טועה, אני מבינה היטב, אדוני היושב ראש.